b'\n_START_ARTICLE_\nVilko Masten\n_START_SECTION_\n\xc5\xbdivljenje in delo\n_START_PARAGRAPH_\nAgronomijo je \xc5\xa1tudiral v Zagrebu in Zemunu. Diplomiral je 1935 na Kmetijsko-gozdarski fakulteti v Zagrebu ter tu opravil tudi prakso in specializacijo iz varstva rastlin; doktoriral je leta 1958. Slu\xc5\xbeboval je v strokovnih in raziskovalnih ustanovah v Ljubljani in Mariboru ter v letih 1952\xe2\x88\x921972 s presledki na Kmetijskem in\xc5\xa1titutu Slovenije. Vmes je od 1962-1965 delal pri kmetijskem ministrstvu v Al\xc5\xbeiru. Raziskoval je biolo\xc5\xa1ke cikluse bolezni ter \xc5\xa1kodljivcev vinske trte in sadnih rastlin. Organiziral je prognosti\xc4\x8dno slu\xc5\xbebo za varstvo rastlin in preventivno za\xc5\xa1\xc4\x8dito. Objavil je nad 50 razprav in ve\xc4\x8d knjig.  Za delo Vzroki su\xc5\xa1enja razcvetij in kabrnokov vinske trte v Sloveniji je leta 1964 prejel nagrado Sklada Borisa Kidri\xc4\x8da. Njegova bibliografija obsega 12 zapisov.'